Document ID: 32004R2243

RÅDETS FORORDNING (EF) Nr. 2243/2004
af 22. december 2004
om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
Rådet vedtog den 20. december 1996 forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter (1). Fællesskabets behov for forsyninger af de pågældende produkter bør dækkes på de gunstigste betingelser. Der bør derfor åbnes nye fællesskabstoldkontingenter til nedsat sats eller nulsats for passende mængder, og gyldigheden af visse gældende toldkontingenter bør forlænges uden at der skabes forstyrrelser på markedet for disse produkter.
(2)
Da kontingentmængden for visse fællesskabstoldkontingenter ikke har været tilstrækkelig til at opfylde EF-industriens behov i indeværende kontingentperiode, bør kontingentmængderne forhøjes med virkning fra den 1. januar 2005.
(3)
Det er ikke længere i Fællesskabets interesse at opretholde fællesskabstoldkontingenter i 2005 for visse produkter, for hvilke tolden blev suspenderet i 2004. Disse produkter bør slettes i tabellen i bilag I til forordning (EF) nr. 2505/96.
(4)
I betragtning af de mange ændringer og for klarhedens skyld bør hele bilag I til forordning (EF) nr. 2505/96 udskiftes.
(5)
Under hensyn til nærværende forordnings økonomiske betydning bør der henvises til sagens hastende karakter som anført i punkt I.3 i protokollen om de nationale parlamenters rolle i Den Europæiske Union, der er knyttet som bilag til traktaten om oprettelse af Den Europæiske Union og til traktaterne om oprettelse af De Europæiske Fællesskaber.
(6)
Forordning (EF) nr. 2505/96 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilag I til forordning (EF) nr. 2505/96 erstattes af teksten i bilaget til denne forordning.
Artikel 2
For kontingentperioden fra den 1. januar til den 30. juni 2005 i bilag I til forordning (EF) nr. 2505/96:
-
begrænses gyldigheden af toldkontingent 09.2021 til den 30. juni 2005 uden ændring af toldkontingentmængden
-
fastsættes kontingentmængden for toldkontingent 09.2613 til 400 tons til en nulsats.
Artikel 3
For kontingentperioden fra den 1. januar til den 31. december 2005 i bilag I til forordning (EF) nr. 2505/96:
-
fastsættes kontingentmængden for toldkontingent 09.2023 til 700 000 stk.
-
fastsættes kontingentmængden for toldkontingent 09.2623 til 3 400 tons
-
fastsættes kontingentmængden for toldkontingent 09.2612 til 500 tons til en nulsats
-
fastsættes kontingentmængden for toldkontingent 09.2619 til 80 tons
-
fastsættes kontingentmængden for toldkontingent 09.2620 til 500 000 stk.
-
fastsættes kontingentmængden for toldkontingent 09.2621 til 1 500 tons, og gyldighedsperioden begrænses til den 31. december 2005
-
fastsættes kontingentmængden for toldkontingent 09.2985 til 300 000 stk., og gyldighedsperioden begrænses til den 31. december 2005.
Artikel 4
Toldkontingenterne 09.2605, 09.2606, 09.2607, 09.2609, 09.2614, 09.2918, 09.2957, 09.2966, 09.2993 og 09.2999 lukkes fra den 31. december 2004.
Artikel 5
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 2004.

Labels: 3
1
6